NAGYÍTHATÓ KÉP
1861 - Olaj, vászon, 71x56 cm Magyar Nemzeti Galéria, Budapest | MŰELEMZÉSEK
A Képzőművészet Magyarországon c. kiállításból
B. Bakay Margit könyvéből
VÁLOGATOTT SZAKIRODALOM
1857-ben K. Rahllal együtt utazott Itáliába. Színei a velencei koloristák hatására ekkor csillogóbbakká váltak. Hazatérve vidéki nemesi kúriákban számos arcképet festett. Politikai életünk vezetőit: Széchenyi Istvánt, Deák Ferencet, neves zeneszerzőinket, így Erkel Ferencet is megörökítette. Meghívták a bécsi Burgba is, és Ferenc József többször ült modellt neki. Egyik legkitűnőbb műve "Deák Szidónia képmása", melyben a fiatal pozsonyi leányt menyasszony korában örökítette meg. Arcának hamvasságát, ruhájának könnyed anyagát, a halvány lila szalagdísz fényét mesteri tudással érzékeltette. A festményt a Fővárosi Képtár vásárolta Turóczi Sándor gyűjteményéből 1938-ban. Forrás: http://www.hung-art.hu Egy gyönyörű fiatal leánynak, Deák Szidóniának üde lányossága ismét a művészi teljesítmények magaslatára emelik Györgyit. Meghatott gyöngédséggel ábrázolja az őzikeszemű, gyermekesen tiszta teremtést. Szinte érezni az arc bársonyosságát, a száj puhaságát. Kár, hogy a nyak rajzánál, mint több esetben, itt sem tudta magát kivonni a divatos "hattyúnyak" hatása alól, a lilaszallagos fehér magyarruha pedig kissé mereven hat. Forrás: B. Bakay Margit: A biedermeier kor elfelejtett festője : Györgyi (Giergl) Alajos, Budapest, 1938 http://mek.oszk.hu/01500/01588/index.phtml